У Вікіпедыі ёсць артыкулы пра іншых асоб з прозвішчам Пуціла.

**Анто́н Канстанці́навіч Пуці́ла** (нар. 23 чэрвеня 1987, Орша, БССР) — беларускі футбаліст, паўабаронца мінскага «Дынама» і былы ігрок нацыянальнай зборнай Беларусі.

Клубная кар’ера
---------------

Выхаванец аршанскай ДЮСШ, мінскага РВАР. Прафесійную кар’еру пачаў у мінскім «Дынама» ў 2004 годзе: выступаў за дубль і дэбютаваў у Вышэйшай лізе. У 2005 годзе па ходу сезона ўвайшоў у асноўны склад каманды.

### «Гамбург»

У лістападзе-снежні 2007 года Пуціла тры тыдні знаходзіўся на праглядзе ў «Гамбургу», трэніраваўся і ўдзельнічаў у спарынгах з аматарскай і другой камандай клуба, а з асновай правёў некалькі трэніровак. У выніку было вырашана, што Антон будзе выступаць за нямецкі клуб на правах арэнды да канца 2008 года з правам выкупу. Дэбют за «Гамбург» у Бундэслізе адбыўся 10 студзеня 2008 года ў хатнім матчы супраць «Бохума», дзе Антон выйшаў на замену на 81-й хвіліне. За год у чэмпіянаце Германіі ён выходзіў на поле ўсяго 3 разы. Да заканчэння тэрміну арэнды ў «Гамбургу», дзе на Пуцілу больш не разлічвалі, у лістападзе ён пабываў на праглядзе ў маскоўскім «Лакаматыве», але да канкрэтных прапаноў справа не дайшла. У міжсезонне Антон вярнуўся назад у «Дынама», якому належаў па кантракце яшчэ на працягу 2 гадоў.

### «Дынама»

Пасля вяртання з арэнды стаў адным з лідараў дынамаўцаў. У якасці трывалага іграка асновы дапамог мінскаму клубу заваяваць срэбраныя медалі чэмпіянату 2009.

У чэрвені 2010 года прадметную цікавасць да іграка стаў праяўляць нямецкі «Фрайбург». З-за магчымага пераходу здарыўся канфлікт з кіраўніцтвам «Дынама», якое дамаўлялася з нямецкім клубам аб умовах пераходу. У выніку, Антон разам з таварышам па камандзе Сяргеем Кісляком на некаторы час быў адпраўлены ў дубль, прапусціў некаторыя матчы дынамаўцаў у Лізе Еўропы. Неўзабаве вярнуўся ў асноўную каманду, а 5 жніўня 2010 года стаў героем матча супраць «Макабі», калі забіў два галы і адзначыўся галявой перадачай, што дазволіла мінчанам прайсці ў наступны раўнд Лігі Еўропы.

### «Фрайбург»

У жніўні 2010 года Пуціла перайшоў у «Фрайбург», за які ў дэбютным сезоне 2010/11 у чэмпіянаце правёў 25 матчаў і вызначыўся двума галявымі перадачамі. У сезоне 2011/12 згуляў у 19 матчах каманды і аддаў адну галявую перадачу. У пачатку сезона 2012/13 адмовіўся падаўжаць кантракт з клубам, у выніку амаль не гуляў да 17 лютага 2013 года, калі скасаваў кантракт па ўзаемнай згодзе бакоў.

### «Волга»

19 лютага 2013 года падпісаў кантракт з ніжагародскай «Волгай» (да канца чэрвеня  з опцыяй далейшага падаўжэння). 24 жніўня 2013 года забіў пераможны гол у браму «Церака», адзін з найлепшых у чэмпіянаце Расіі 2013/14.

Пасля вылету «Волгі» з расійскай Прэм’ер-лігі ў маі 2014 года разарваў кантракт з ніжагародскім клубам. Улетку 2014 года падтрымліваў форму разам з «Мінскам», чакаючы прапаноў ад іншых клубаў.

### «Тарпеда»

1 верасня 2014 года падпісаў кантракт з маскоўскім «Тарпеда», якое вярнулася ў Прэм’ер-лігу. У «Тарпеда» стаў трывалым іграком асновы. Са снежня 2014 года па сакавік 2015 года не гуляў з-за траўмы, пазней вярнуўся ў асноўны склад, аднак не здолеў выратаваць маскоўскі клуб ад вылету з элітнага дывізіёна. У чэрвені 2015 года стала вядома, што Пуціла можа пакінуць «Тарпеда». Ужо неўзабаве трэніраваўся з футбольным клубам «Мінск».

### «Газіянтэпспор»

14 ліпеня 2015 года Пуціла падпісаў двухгадовы кантракт з турэцкім «Газіянтэпспорам». Спачатку трывала гуляў у аснове турэцкай каманды, аднак у пачатку 2017 года новым галоўным трэнерам «Газіянтэпспора» стаў Бюлент Уйгун, які не разлічваў на Пуцілу. У выніку, у лютым 2017 года Пуціла быў выключаны з заяўкі на чэмпіянат Турцыі, і неўзабаве кантракт паўабаронцы з клубам па пагадненні бакоў быў разарваны.

### «Анкарагюджу»

Улетку 2017 года падтрымліваў форму разам з мінскім «Тарпеда». У жніўні 2017 года стала вядома, што Пуціла працягне кар’еру ў клубе другога дывізіёна Турцыі «Анкарагюджу». Па выніках сезона 2017/18 дапамог «Анкарагюджу» вярнуцца ў Суперлігу. У маі 2018 года паведамлялася, што Пуціла можа перайсці ў турэцкія клубы «Алтай» і «Эрзурумспор», аднак у выніку ён падпісаў новы двухгадовы кантракт са сталічным клубам. У снежні 2018 года пакінуў «Анкарагюджу».

### «Алтай»

У студзені 2019 года падпісаў кантракт на 1,5 гады з клубам «Алтай» з Ізміра. Трывала гуляў асноўным складзе каманды, у чэрвені 2020 года падоўжыў кантракт з «Алтаем». У сезоне 2020/21 стаў радзей з’яўляцца на полі. У студзені 2021 года разарваў пагадненне з турэцкім клубам.

### Вяртанне ў «Дынама»

У студзені 2021 года вярнуўся ў мінскае «Дынама». З цягам часу замацаваўся ў стартавым складзе і стаў адным з асноўных ігракоў каманды. У снежні 2021 года падоўжыў кантракт з дынамаўцамі.

Міжнародная кар’ера
-------------------

Удзельнік моладзевага чэмпіянату Еўропы 2009 у Швецыі.

У нацыянальнай зборнай Беларусі дэбютаваў 4 лютага 2008 года на XVI міжнародным турніры нацыянальных зборных на Мальце ў матчы са зборнай Арменіі (1:2). Першы мяч забіў у браму зборнай Арменіі ў таварыскім матчы 3 сакавіка 2010 года ў турэцкай Антальі (3:1). 27 мая 2010 года ў таварыскім матчы ў аўстрыйскім Філаху з Гандурасам (2:2) двойчы паразіў браму саперніка.

З 2015 года перастаў выклікацца ў зборную галоўным трэнерам Аляксандрам Хацкевічам. У кастрычніку 2018 года пасля трохгадовага перапынку зноў быў запрошаны ў склад нацыянальнай каманды, ужо пад кіраўніцтва Ігара Крывушэнкі.

Палітычныя погляды
------------------

Падпісаў адкрыты ліст спартыўных дзеячаў краіны, якія выступаюць за дзеючую ўладу Беларусі пасля жорсткіх падаўленняў народных пратэстаў у 2020 годзе.

Дасягненні
----------

* Беларусь 01Чэмпіён Чэмпіён Беларусі (2): 2004, 2023
* Беларусь 02Сярэбраны прызёр Срэбраны прызёр чэмпіянату Беларусі (3): 2005, 2006, 2009
* Беларусь 03Бронзавы прызёр Бронзавы прызёр чэмпіянату Беларусі: 2021
* Беларусь У спісе 22 найлепшых футбалістаў чэмпіянату Беларусі: 2021

Крыніцы
-------

1. ↑  «Динамо» подтвердило, что Путило будет выступать за «Гамбург» на правах аренды (руск.). *gazetaby.com*.
2. ↑  Антон Путило переходит во "Фрайбург" (руск.). *champ.by* (21 чэрвеня 2010). Праверана 16 лютага 2024.
3. ↑  Минское «Динамо» благодаря двум голам и пасу Антона Путило выиграло 3:1 у «Маккаби» и вышло в следующий раунд (руск.)(недаступная спасылка — *гісторыя* ). *goals.by*.
4. ↑  Наша надежда. Антон Путило: время забивать (руск.)(недаступная спасылка). *pressball.by* (5 чэрвеня 2013). Архівавана з першакрыніцы 7 кастрычніка 2013.
5. ↑  Путило - в "Волге" (руск.). *Афіцыйны сайт ніжагародскай «Волгі»* (19 лютага 2013). Праверана 16 лютага 2024.
6. ↑  Антон Путило: Сделал правильный выбор (руск.)(недаступная спасылка). *Афіцыйны сайт ніжагародскай «Волгі»* (28 лютага 2013). Архівавана з першакрыніцы 21 мая 2014.
7. ↑  Волга НН 1-0 Терек (Гол Путило) (руск.). *youtube.com* (24 жніўня 2013). Праверана 16 лютага 2024.
8. ↑  Шедевр от Антона Путило! (руск.). *youtube.com* (24 жніўня 2013). Праверана 16 лютага 2024.
9. ↑  Антон Путило расторг контракт с «Волгой» (руск.). *football.by* (21 мая 2014). Праверана 16 лютага 2024.
10. ↑  Путило тренируется с «Минском» (руск.). *by.tribuna.com*.
11. ↑  «Торпедо» подтвердило переходы Путило, Билялетдинова и Угу Виейра (руск.). *by.tribuna.com*.
12. ↑  В контракте Путило значится пункт о досрочном расторжении соглашения в одностороннем порядке в случае вылета «Торпедо» из премьер-лиги (руск.). *by.tribuna.com*.
13. ↑  Путило и Тигорев тренируются с «Минском» (руск.). *by.tribuna.com*.
14. ↑  "Газиантепспор" официально подтвердил подписание Антона Путило (ФОТО) (руск.). *football.by* (14 ліпеня 2015). Праверана 16 лютага 2024.
15. ↑  Антон Путило расторг контракт с "Газиантепспором" и получил статус свободного агента (руск.). *football.by* (3 сакавіка 2017). Праверана 16 лютага 2024.
16. ↑  Антон Путило продолжит карьеру в турецком "Анкарагюджю" (руск.). *football.by* (14 жніўня 2017). Праверана 16 лютага 2024.
17. ↑  Антон Путило подписал двухлетний контракт с "Анкарагюджю" (руск.). *football.by* (2 чэрвеня 2018). Праверана 16 лютага 2024.
18. ↑  Антон Путило покинул "Анкарагюджю" (руск.). *football.by* (31 снежня 2018). Праверана 16 лютага 2024.
19. ↑  Антон Путило стал игроком "Алтая" (руск.). *football.by* (4 студзеня 2019). Праверана 16 лютага 2024.
20. ↑  Белорусский хавбек Антон Путило продлил контракт с Алтаем до 2022 года (руск.)(недаступная спасылка — *гісторыя* ). *sportarena.by*.
21. ↑  Антон Путило покинул "Алтай" (руск.). *football.by* (3 студзеня 2021). Праверана 16 лютага 2024.
22. ↑  Минское "Динамо" объявило о подписании Антона Путило (руск.). *football.by* (31 студзеня 2021). Праверана 16 лютага 2024.
23. ↑  Путило продлил контракт с минским "Динамо" (руск.). *football.by* (20 снежня 2021). Праверана 16 лютага 2024.
24. ↑  Стало известно, кто подписал открытое письмо спортсменов, выступающих за власть (руск.)(недаступная спасылка) (24 лістапада 2020). Архівавана з першакрыніцы 24 лістапада 2020. Праверана 24 лістапада 2020.
25. ↑  Подписи **(нявызн.)**. Праверана 8 снежня 2020.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Антон Канстанцінавіч Пуціла

|  |  |
| --- | --- |
| ⚙️   Тэматычныя сайты | AS.com · BDFA · by.tribuna.com · ESPNFC.com · eu-football.info (ігрок) · FBref.com · FootballDatabase.eu · FootballFacts.ru · Fussballdaten.de · National Football Teams.com · Soccerway · teams.by · Transfermarkt (ігрок) · worldfootball.net (ігрок) · Прэсбол · РПЛ (ігрок) · ТФФ (ігрок) · УЕФА |

| ⛭ Дынама Мінск |
| --- |
| 
* 1 Макаўчык (б)
* 2 Холадаў
* 3 Швяцоў
* 4 Гаўрыловіч
* 6 Паліцевіч (к)
* 7 Быкаў
* 8 Дземчанка
* 10 Хвашчынскі
* 15 Свірэпа
* 16 Будзько
* 17 Сядзько
* 20 Сачыўка
* 21 Лапавухаў (б)
* 23 Жэрдзеў
* 26 Калінін
* 27 Арлоў
* 32 Шымаковіч (б)
* 44 Сялява
* 67 Бегуноў
* 77 Рылач
* Адэола
* Мялёшын
* Падстрэлаў
* Пігас
* Чарняк
* Школік
* галоўны трэнер: Вадзім Скрыпчанка

 |

| ⛭Маладзёжная зборная Беларусі — Маладзёжны чэмпіянат Еўропы 2009 |
| --- |
| Сцяг Беларусі | 
* 1 Часноўскі (б)
* 2 Асіповіч
* 3 Мартыновіч
* 4 Шытаў
* 5 Бардачоў
* 6 Балановіч
* 7 Крывец
* 8 Валадзько
* 9 Ковель
* 10 Камароўскі
* 11 Афанасьеў (к)
* 12 Гамялько (б)
* 13 Сачыўка
* 14 Пуціла
* 15 Кісляк
* 16 Вераціла
* 17 Гігевіч
* 18 Верхаўцоў
* 19 Янушкевіч
* 20 Юрчанка
* 21 Сівакоў
* 22 Кавалеўскі (б)
* 23 Чухлей
* трэнер: Юрый Курненін

 |